De sidste prøver af drikkevandet i Hirtshals viser, at der fortsat er forurening i vandet. Der er spor af både colibakterier og klorid i vandet. Derfor skal beboerne i området på kortet koge vandet, inden det drikkes. Et par minutters kogning i en gryde dræber bakterierne i vandet. Kogning i elkedel skal foretages af to omgange med 1-2 minutters mellemrum. Derudover anbefaler Hjørring Kommune, at ejendomme, der ligger inden for samme område, sørger for at gennemskylle ledningsnettet. Gennemskylning af ledningsnet foregår ved at lade vandet løbe i minimum 2 timer fra alle vandhaner både indvendig og udvendig på ejendommen. Der er kun en lille risiko for at du bliver syg, hvis du har drukket af vandet. Indtil nu er der fundet meget små mængder af bakterier. Men kog vandet fra nu af, før du drikker det.

Opsummering:
På grund af forurening skal drikkevandet koges bestemte steder i Hirtshals.